
ΠΡΟΕΔΡΙΚΑ ΔΙΑΤΑΓΜΑΤΑ 

286. Υπαγωγή του Οργανισμού Σχολικών Κτιρίων 
(ΟΣΚ) στις διατάξεις του νόμου 2414/1996 «εκσυγ¬ 
χρονισμός των Δημοσίων Επιχειρήσεων και Οργα¬ 


νισμών και άλλες διατάξεις». 1 

287. Επανίδρυση της Ανδρώας Κοινοβιακής Ιεράς Μο¬ 

νής Παναγίας Μακρυρράχης Πιερίαςτης Ιεράς Μη- 
τροπόλεως Κίτρους - Κατερίνης και Πλαταμώνος 
και μετατροπή αυτής σε Γυναικεία Κοινοβιακή. 2 

288. Ίδρυση Γυναικείας Κοινοβιακής Ιεράς Μονής Α¬ 

γίας Παρασκευής, στην περιοχή Σγουράδων Κέρ¬ 
κυρας της Ιεράς Μητροπόλεως Κερκύρας, Παξών 
και Διαποντίων Νήσων. 3 

289. Ρύθμιση θεμάτων ηθικών αμοιβών διαμνημονεύ- 

σεων αστυνομικού προσωπικού κατά τροποποίηση 
των διατάξεων του Π.Δ. 141/1993 (Α'58) και άλλες 
διατάξεις. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο 243/98 Π.Δ. αρμοδιότητας 
Υπ. Εμπ. Ναυτιλίας. 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 286 
Υπαγωγή του Οργανισμού Σχολικών Κτιρίων (ΟΣΚ) στις 

διατάξεις του νόμου 2414/1996 «εκσυγχρονισμός των 
Δημοσίων Επιχειρήσεων και Οργανισμών και άλλες δια¬ 
τάξεις». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 2414/1996 για τον εκσυγχρονι¬ 
σμό των Δημοσίων Επιχειρήσεων και Οργανισμών και άλ¬ 
λες διατάξεις (ΦΕΚ135/Α/1996) και ειδικότερα της παρα¬ 
γράφου 2 του άρθρου 1 του νόμου αυτού. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΕΚ 137/Α/1985). 

3. Το γεγονός ότι από την έκδοση του Προεδρικού αυ¬ 


τού Διατάγματος δεν προκαλείται δαπάνη σε βάρος του 
Κρατικού Προϋπολογισμού. 

4. Την υπ' αριθ. 38/1998 γνωμοδότηση του Συμβουλίου 
της Επικράτειας, μετά την πρόταση των Υπουργών Εθνι¬ 
κής Οικονομίας και Οικονομικών και Εθνικής Παιδείας και 
Θρησκευμάτων, αποφασίζουμε: 

Άρθρο μόνο 

Ο Οργανισμός Σχολικών Κτιρίων (ΟΣΚ) υπάγεται στις 
διατάξεις του Ν. 2414/1996 για τον εκσυγχρονισμό των 
Δημοσίων Επιχειρήσεων και Οργανισμών. 

Στον Υπουργό Εθνικής Οικονομίας αναθέτουμε τη δη¬ 
μοσίευση του παρόντος Διατάγματος. 

Αθήνα, 1 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΡΑΣΙΜΟΣ ΑΡΣΕΝΗΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 287 
Επανίδρυση της Ανδρώας Κοινοβιακής Ιεράς Μονής Πα¬ 
ναγίας Μακρυρράχης Πιερίας της Ιεράς Μητροπόλε- 
ως Κίτρους - Κατερίνης και Πλαταμώνος και μετατρο¬ 
πή αυτής σε Γ υναικεία Κοινοβιακή. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 
«Περί του Καταστατικού Χάρτου της Εκκλησίας της Ελ¬ 
λάδος» (Α' 146). 

2. Τοάρθρο29ΑτουΝ. 1558/1985 (ΑΊ 37) το οποίο προ- 
σετέθη με το άρθρο 27 του Ν. 2081/1992 (Α' 154) όπως α- 
νπκατεστάθη από το άρθρο 1 παρ. 2α του Ν. 2469/1997 
(Α'38). 

3. Την υπ’ αριθ. 197/3.4.1998 σύμφωνη γνώμη του Σε- 
βασμιωτάτου Μητροπολίτου της Ιεράς Μητροπόλεως Κί¬ 
τρους - Κατερίνης και Πλαταμώνος. 

4. Την έγκριση της Διαρκούς Ιεράς Συνόδου της Εκκλη- 

σίας της Ελλάδος, που δόθηκε στη συνεδρίαση της 
ΚΑ /7,4.1998της 141ης Συνοδικής Περιόδου. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού. 

6 Την 391/1998 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο μόνο 

Επανιδρύεται η Ανδρώα Κοινοβιακή Ιερά Μονή Πανα¬ 
γίας Μακρυρράχης Πιερίας της Ιερός Μητροπόλεως Κί¬ 
τρους - Κατερίνης και Πλαταμώνος και μετατρέπεται σε 
Γυναικεία Κοινοβιακή. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 31 Αυγούστου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 
ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ ΑΡΣΕΝΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ.288 
Ίδρυση Γυναικείας Κοινοβιακής Ιερός Μονής Αγίας Πα¬ 
ρασκευής, στηνπεριοχή Σγουράδων Κερκύραςτης Ιε¬ 
ρός Μητροπόλεως Κερκύρας, Παξών και Διαποντίων 

Νήσων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39παρ. 3 του Ν. 590/1977 
«Περί του Καταστατικού Χάρτου της Εκκλησίας της Ελ¬ 
λάδος» (Α' 146). 

2. Το άρθρο 29Ατου Ν. 1558/1985 (Α' 137)το οποίοπρο- 
σετέθη με το άρθρο 27 του Ν. 2081/1992 (Α 154) όπως α- 
ντικατεστάθη από το άρθρο 1 παρ. 2α του Ν. 2469/1997 
(Α' 38). 

3. Την υπ’ αριθ. 571/86/13.3.98 και 986/183/22.5.98 
σύμψωνη γνώμη του Σεβάσμιωτάτου Μητροπολίτου της 
Ιεράς Μητροπόλεως Κερκύρας, Παξών και Διαποντίων 
Νήσων. 

4. Την έγκριση της Διαρκούς Ιεράς Συνόδου της Εκκλη¬ 
σίας της Ελλάδος, που δόθηκε στη συνεδρίαση της 
ΚΓ/9.4.1998 της 141ης Συνοδικής Περιόδου. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού. 

6. Την 415/1998 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο μόνο 

Ιδρύεται Γυναικεία Κοινοβιακή Ιερά Μονή Αγίας Παρα¬ 
σκευής στην περιοχή Σγουράδων Κερκύρας της Ιεράς 
Μητροπόλεως Κερκύρας, Παξών και Διαποντίων Νή¬ 
σων. 


Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 31 Αυγούστου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ ΑΡΣΕΝΗΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 289 
Ρύθμιση θεμάτων ηθικών αμοιβών διαμνημονεύσεων α¬ 
στυνομικού προσωπικού κατά τροποποίηση των δια¬ 
τάξεων του Π.Δ. 141/1993 (Α' 58) και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1, εδάφ. α και ζ του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α' 152), όπως αντικαταστάθηκε με την παρ. 1 του 
άρθρου 1 του Ν. 1590/1986(Α'49) καιτωνάρθρων 39παρ. 

1 και 2 και 53 παρ. 1 του Ν. 1481/1984. 

2. Τις διατάξεις των άρθρων 5 παρ. 4 και 7 παρ. 2 του Ν. 
2226/1994 «Εισαγωγή εκπαίδευσης και μετεκπαίδευσης 
στις Σχολές της Αστυνομικής Ακαδημίας και στο Τμήμα 
Ανθυποπυραγών της Πυροσβεστικής Ακαδημίας και άλ¬ 
λες διατάξεις» (Α' 122). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν.2081/1992 (Α 154) και 
αντικαταστάθηκε με το άρθρο 1 του Ν. 2469/1997 (Α 38). 

4. Τιςδιατάξειςτου Π.Δ. 137/1986«Συγκρότησητης Γε¬ 
νικής Γραμματείας Δημόσιας Τάξης σε Υπουργείο Δημό¬ 
σιας Τάξης» (Α'51). 

5. Τις διατάξειςτου Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργεί¬ 
ων Προεδρίας της Κυβέρνησης και Δημόσιας Τάξης» (Α' 
36). 

6. Τις διατάξειςτου άρθρου 22παρ. 3του Ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (Α' 247). 

7. Την υπ’ αριθ. 1107147/1239/006/4.10.1996 (ΦΕΚ 
922/7.10.1996) απόφαση του Πρωθυπουργού και του Υ¬ 
πουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

8. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού για το έτος 1998 και καθένα από τα ε¬ 
πόμενα έτη ύψους 840.000 δρχ. περίπου και ότι οι δαπά¬ 
νες για μεν το έτος 1998 θα αντιμετωπισθούν από τις πι¬ 
στώσεις του εκτελούμενου προϋπολογισμού, για δε τα ε¬ 
πόμενα έτη θα προβλέπονται και θα καλύπτονται από τις 
σχετικές πιστώσεις των Κ.Α.Ε. 1111 και 1699τωνκατ έτος 
προϋπολογισμών εξόδων του Ε.Φ. 43 - 110 «ΕΛΛΗΝΙΚΗ 
ΑΣΤΥΝΟΜΙΑ». 

9. Την υπ’ αριθ. 442/1998 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 

Δημόσιας Τάξης και του Υφυπουργού Οικονομικών, απο¬ 
φασίζουμε: 

Αρθρο 1 

Διαμνημόνευση Συμμετοχής σε Ειρηνευτικές Αποστολές 

1. Στο αστυνομικό προσωπικό απονέμεται ως ηθική α¬ 
μοιβή διαμνημόνευση με τίτλο «Διαμνημόνευση Συμμετο¬ 
χής σε Ειρηνευτικές Αποστολές», για την ευδόκιμη συμ¬ 
μετοχή του κατόπιν εντολής της Ελληνικής Κυβερνήσεως 
σε ειρηνευτικές αποστολές, που πραγματοποιούνται ε¬ 
κτός υπηρεσίας υπό την αιγίδα του Οργανισμού Ηνωμέ¬ 
νων Εθνών της Ευρωπαϊκής Ένωσης και άλλων Διεθνών 
Οργανισμών. 

2. Η διαμνημόνευση αυτή είναι μιαςτάξεως και ιεραρχι¬ 
κά έπεται των διαμνημονεύσεων που προβλέπονται από 
τις διατάξεις του Π.Δ. 141/1993 (Α'58). 

3. Για την απονομή της ως άνω διαμνημόνευσης απαι- 
ταίται ευδόκιμη συμμετοχή σε ειρηνευτική αποστολή για 
χρονικό διάστημα τουλάχιστον έξι μηνών. Κατ εξαίρεση 
η απονομή της διαμνημόνευσης μπορεί να γίνει και πριν 
τη συμπλήρωση του ως άνω χρονικού διαστήματος, εφό¬ 
σον κατά τη διάρκεια της αποστολής και κατά την εκτέλε¬ 
ση του καθήκοντος, ο αστυνομικός φονευθεί ή τραυματι- 
σθεί και η περαιτέρω παραμονή του στην αποστολή δεν 
είναι δυνατή. 

4. Η απονομή της ως άνω διαμνημόνευσης γίνεται μετά 
τη λήξη του χρόνου συμμετοχήςτου αστυνομικού στην ει¬ 
ρηνευτική αποστολή και τον επαναπατρισμό του. Προς 
τούτο διαβιβάζονται από τη Διεύθυνση Διεθνούς Αστυνο¬ 
μικής Συνεργασίας (Δ.Δ.Α.Σ.) στη Διεύθυνση Αστυνομι¬ 
κού Προσωπικού του Υπουργείου Δημόσιας Τάξης ονο¬ 
μαστικοί πίνακες για όσους πληρούν τις προϋποθέσεις α¬ 
πονομής συνοδευόμενοι από σχετική αιτιολογημένη 
πρόταση για καθέναν χωριστά. Αρμόδιος για τη σύνταξη 
των προτάσεων αυτών ορίζεται ο Διευθυντής της Δ.Δ.Α.Σ. 
του Υπουργείου Δημόσιας Τάξης, στην οποία είναι απε- 
σπασμένοι οι διατιθέμενοι στην ειρηνευτική αποστολή α¬ 
στυνομικοί. 

5. Το μετάλλιο της Διαμνημόνευσης Συμμετοχής σε Ει¬ 
ρηνευτικές Αποστολές είναι κατασκευασμένο από ορεί¬ 
χαλκο και έχει σχήμα ρόμβου διαμέτρου 35 χιλιοστών. 
Στο ως άνω μέρος καταλήγει σε οριζόντια ανάρτηση, μέ¬ 
σω της οποίας διέρχεται η ταινία. Στην κύρια όψη και στο 
μέσον αυτή απεικονίζεται ανάγλυφα περιστερά μετά κλά¬ 
δου ελαίας στο ράμφος. Στο άνω μέροςτου μεταλλίου και 
σε κάθε πλευρά αυτού αναγράφονται οι λέξεις «ΕΛΛΗΝΙ¬ 
ΚΗ ΑΣΤΥΝΟΜΙΑ». Περιμετρικά του μεταλλίου φέρονται 
διαδοχικά και συμμετρικά ανάγλυφα στίγματα. Η ταινία 
του μεταλλίου είναι μεταξωτή κυματοειδής πλάτους 35 χι¬ 
λιοστών, χρώματος ανοικτού γκρί. 

Σε περίπτωση συμμετοχής σε περισσότερες της μιας α¬ 
ποστολές, στη δ ιε μ βολή των χιτωνίων των στολών προ- 
σαρτάται σε σμικρογραφία περιστερά, όπως απεικονίζε¬ 
ται στο διάσημο του μεταλλίου. 

6. Η απονομή του μεταλλίου της Διαμνημόνευσης Συμ¬ 
μετοχής σε Ειρηνευτικές αποστολές συνοδεύεται και από 
δίπλωματο οποίο είναιτου ιδίου τύπου και διαστάσεων με 
εκείνα που προβλέπονται από τις διατάξεις του άρθρου 4 
του Π.Δ. 141/1993, με τη διαφορά ότι είναι χρώματος α¬ 
νοικτού γκρί. 

7. Η διαμνημόνευση απονέμεται με απόφαση του Υ¬ 
πουργού Δημόσιας Τάξης, ύστερα από πρόταση του Αρ¬ 


χηγού της Ελληνικής Αστυνομίας. Το μετάλλιο μετά του 
αντιστοίχου διπλώματος αποστέλλεται σ’ αυτούς που τι¬ 
μήθηκαν υπηρεσιακά και τους επιδίδεται με απόδειξη. 

8. Η διαμνημόνευση δεν απονέμεται ή αν έχει απονεμη- 
θεί αφαιρείται τόσο από τους εν ενεργεία όσο και από 
τους συνταξιούχους αστυνομικούς λόγω: 

α. Αμετάκλητης καταδίκης τους σε οποιαδήποτε ποινή 
για εγκλήματα που ανάγονται στην προστασία του πολι¬ 
τεύματος. 

β. Αποστέρησης των πολιτικών δικαιωμάτων, οριστικής 
ή προσωρινής, 
γ. Απόταξης 

Η αφαίρεση της διαμνημόνευσης γίνεται με απόφαση 
του Υπουργού Δημόσιας Τάξης, ύστερα από πρόταση 
του Αρχηγού της Ελληνικής Αστυνομίας. 

9. Οι διατάξεις των άρθρων 8, 9, 10 και 11 του Π.Δ. 
141/1993 εφαρμόζονται ανάλογα καιγιατη Διαμνημόνευ- 
ση Συμμετοχής σε Ειρηνευτικέςς Αποστολές. 

Άρθρο 2 

1. Το δεύτερο εδάφιο της περιπτώσεως β' της παρα¬ 
γράφου 1 του άρθρου 2του Π.Δ. 141/1993 (Α' 58) αντικα¬ 
θίσταται ως εξής: 

«Η Α' Τάξεως απονέμεται στους Αντιστρατήγους της 
Ελληνικής Αστυνομίας μετά την ανά... των καθηκότων 
τους». 

2. Στην παράγραφο 2 του άρθρου 3 του ως άνω Π.Δ. 
προστίθεται εδάφιο ως εξής: 

«Το μετάλλιο της διαμνημόνευσης Αξίας και Τιμής Α' 
Τάξεως συνοδεύεται από Αστέρα, ο οποίος κατασκευά¬ 
ζεται από άργυρο, έχει διάμετρο 40 χιλιοστών και κατα¬ 
λήγει σε έξι οξείες γωνίες. Στην κύρια όψη και στο μέσο 
αυτού απεικονίζεται, προφίλ, η κεφαλή του μεγάλου Αλε¬ 
ξάνδρου η οποία περιβάλλεται από πορτοκαλί λωρίδα 
σμάλτου. Στο πίσω μέρος αυτού προσαρτάται κατάλλη¬ 
λα ειδική καρφίτσα (παραμάνα) για την ανάρτησή του». 

3. Στο άρθρο 9 του ιδίου ως άνω Π.Δ. προστίθεται πα¬ 
ράγραφος 5 ως εξής: 

«5. Ο Αστέρας της διαμνημόνευσης Αξίας και Τιμής Α' 
Τάξεως φέρεται μετά του διασήμου του αντίστοιχου με¬ 
ταλλίου, μόνο σε επίσημες εκδηλώσεις και κατόπιν διατα¬ 
γής. Αναρτάται άνωθεν του αριστερού θυλακίου των χι¬ 
τωνίων των στολών». 

Άρθρο 3 

Η παρ. 3του άρθρου 28του Π.Δ. 380/1996 (Α' 251) αντι¬ 
καθίσταται ως εξής: 

«3. Οι ευδοκίμως αποφοιτούντες από τη Σχολή αξιωμα¬ 
τικοί φέρουν στη στολή τους διακριτική μεταλλική κον¬ 
κάρδα η οποία επί της κυρίας όψης απεικονίζει τον Πα¬ 
γκόσμιο Χάρτη των πέντε Ηπείρων και στο μέσον αυτής 
τον Παρθενώνα. Ο ειδικότερος τρόπος κατασκευής κα¬ 
θορίζεται με τεχνικές προδιαγραφές». 

Άρθρο 4 

Η περίπτωση β' της παρ. 1 του άρθρου 1 του Π.Δ. 
209/1995 (Α' 111) αντικαθίσταται ως εξής: 

«β. Δεν υπερβαίνουντο 40ο έτος της ηλικίας κατά την 31 
Δεκεμβρίου του έτους διενέργειας των εξετάσεων». 

Αρθρο 5 

Η περίπτωση α' της παραγράφου 1 του άρθρου 3 του 
Π.Δ. 500/1989 (Α' 214) αντικαθίσταται ως εξής: 

«α. Ηλικία μέχρι 32 ετών καιτριετή υπηρεσία στο Σώμα». 

Άρθρο 6 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση του παρόντος διατάγματος. 

Αθήνα, 1 Σεπτεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΡΩΜΑΙΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΦΕΚ 181 Α729.7.1998 όπου δημοσιεύθηκε το 
243/98 Π.Δ. με θέμα «Προϋποθέσεις απόκτησης αποδει¬ 
κτικών ναυτικής ικανότητας και δικαιώματος υπηρεσίας 
στα πλοία» επιφέρονται οι εξής διορθώσεις: 

Στη σελίδα 2818: 


1. Στην πρώτη στήλη: α) στο δωδέκατο στίχο διαγράφε¬ 
ται η φράση: «ΠΕΡΙΟΡΙΣΜΕΝΗΣ ΧΡΗΣΗΣ ΘΜ055». 

β) στον πρώτο στίχο του εδαφίου α' της περιπτώσεως Α' 
παρ. 2 διαγράφεται η λέξη «πάνω». 

2. Στη δεύτερη στήλη: α) το εδάφιο α της περιπτώσεως 
Α'τηςπαρ.3 αντικαθίσταται στο ορθό: «α) Θαλάσσια υπη¬ 
ρεσία 3 ετών με ειδικότητα καταστρώματος σε πλοία μέ¬ 
χρι 1500 ο.χ. για τους κατόχους απολυτηρίου Γυμνασίου 
ή ισότιμης Σχολής. 

Κατά τη θαλάσσια υπηρεσία και για χρονικό διάστημα 
12 μηνών τουλάχιστον από τη συνολικά απαιτούμενη ο υ¬ 
ποψήφιος θα εκπαιδεύεται σε πλοία πάνω από 75 ο .χ. στα 
καθήκοντα υπεύθυνου φυλακής γεφύρας υπό την επίβλε¬ 
ψη προσοντούχου αξιωματικού που θα αποδεικνύεται με 
σχετική εγγραφή σε εγχειρίδιο κατευθυνόμενης εκπαί¬ 
δευσης το οποίο θα ελέγχεται για την κανονική συμπλή¬ 
ρωσή του από ΑΔΣΕΝ/Πλοιάρχων που θα του χορηγεί 
σχετική βεβαίωση». 

β) στονπέμπτο στίχο του εδαφίου α'τηςπεριπτώσεωςΑ' 
της παρ. 4 από το εσφαλμένο «θα εκπαιδεύεται ο υποψή¬ 
φιος» στο ορθό «ο υποψήφιος θα εκπαιδεύεται». 

Στη σελίδα 2819 στην πρώτη στήλη στον τέταρτο στίχο 
από το εσφαλμένο «θα εκπαιδεύεται ο υποψήφιος» στο 
ορθό «ο υποψήφιος θα εκπαιδεύεται». 

(Από το Υ.Ε.Ν) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


